മജ്മഉൽ-ബഹ്‌റൈൻ

മുഗൾ രാജകുമാരനായ ദാരാ ഷികോഹ് രചിച്ച താരതമ്യ മതപഠനത്തെ ആസ്പദമാക്കിയ ഒരു സൂഫി ഗ്രന്ഥമാണ് മജ്മഉൽ-ബഹ്‌റൈൻ (പേർഷ്യൻ: مجمع البحرین; അർത്ഥം: “രണ്ട് സമുദ്രങ്ങളുടെ സംഗമം” അല്ലെങ്കിൽ “രണ്ട് മഹാസമുദ്രങ്ങളുടെ ലയനം”). ഏകദേശം ക്രി.വ. 1655-ലാണ് ഇത് പേർഷ്യൻ ഭാഷയിൽ ഒരു ചെറുഗ്രന്ഥമായി രചിക്കപ്പെട്ടത്. സൂഫി ദാർശനികതയും വേദാന്ത ദർശനവും തമ്മിലുള്ള ആത്മീയവും ബഹുസ്വരവുമായ സാമ്യങ്ങൾ വെളിപ്പെടുത്തുകയാണ് ഈ കൃതി.

മതങ്ങളുടെ വൈവിധ്യവും ഇസ്‌ലാം, ഹിന്ദുമതം എന്നിവയ്ക്കിടയിലുള്ള അടിസ്ഥാന ഐക്യവും ഉൾപ്പെടെ വിവിധ മതങ്ങൾ തമ്മിലുള്ള ഐക്യം പരിശോധിച്ച ആദ്യകാല കൃതികളിൽ ഒന്നായി ഇതിനെ കണക്കാക്കുന്നു. ഈ ഗ്രന്ഥത്തിന്റെ ഹിന്ദി പതിപ്പിന് സമുദ്ര സംഗം ഗ്രന്ഥ എന്ന പേരാണ് നൽകിയിരിക്കുന്നത്. നൂർ-ഐൻ (Nūr-i-Ain) എന്ന പേരിലുള്ള ഇതിന്റെ ഉറുദു വിവർത്തനം 1872-ൽ ലിത്തോഗ്രാഫ് രൂപത്തിൽ പ്രസിദ്ധീകരിക്കപ്പെട്ടു.

അവലംബം

വർഗ്ഗം:ഗ്രന്ഥങ്ങൾ